

Skikkethetsvurdering ved helse- og velferdsutdanninger, bioingeniørutdanning og lærerutdanninger

**SKJEMA FOR TVILSMELDING**

# Jf. Forskrift om skikkethet i høyere utdanning fastsatt av Kunnskapsdepartementet 30. juni 2006 med hjemmel i lov 1. april 2005 nr. 15 om universitet og høyskoler § 4-10 sjette ledd. Særskilt skikkethetsvurdering starter med en innlevert tvilsmelding til skikkethetsansvarlige

# Unntatt offentlighetJf Offentlighetsloven § 13.

# Til: Institusjonsansvarlige for skikkethetsvurdering ved Høgskolen i Østfold

# Karl-Arne Næss Korseberg eller Mette Tindvik Hansen

# Postadresse: Høgskolen i Østfold, Postboks 700, 1757 Halden

|  |
| --- |
| **Tvilsmeldingen gjelder student** (studentens navn): |
| Studenten går på følgende studium: Kull: |
| **Jeg/vi kjenner studenten ved å være** (–hvilken relasjon du/dere har til studenten skal fremkomme; medstudent, veileder i praksisfeltet, faglærer, emnekoordinator, studieleder, eller annet): |
| **Tvilsmeldingen med begrunnelse**: Bør være mest mulig konkret; hva har skjedd, hvor skjedde det, hvem var til stede osv, og referere til vurderingskriteriene som fremkommer av Forskrift om skikkethet i høyere utdanning (se neste side). Eventuelt fortsett på eget ark |
| **Signatur (er) til den/de som sender tvilsmeldingen:** |
| Dato: |

 **Kriterier for skikkethetsvurderinger**

§ 3.Vurderingskriterier for lærer- og spesialpedagogiske utdanninger

En student er uskikket i utdanningene som nevnt i § 1 nr. 1, 2, 24 og 26 dersom ett eller flere av følgende kriterier er oppfylt:

a) studenten viser manglende vilje eller evne til omsorg og til å lede læringsprosesser for barn, unge og voksne i samsvar med mål og retningslinjer for barnehagens og skolens virksomhet.

b) studenten viser manglende vilje eller evne til å ha oversikt over hva som foregår i en barnegruppe eller klasse og ut fra dette skape et miljø som tar hensyn til barn, unge og voksnes sikkerhet og deres psykiske og fysiske helse.

c) studenten unnlater å ta ansvar som rollemodell for barn, unge og voksne i samsvar med mål og retningslinjer for barnehagens og skolens virksomhet.

d) studenten viser manglende vilje eller evne til å kommunisere og samarbeide med barn, unge og voksne.

e) studenten har problemer av en slik art at han/hun fungerer svært dårlig i forhold til sine omgivelser.

f) studenten viser for liten grad av selvinnsikt i forbindelse med oppgaver i studiet eller kommende yrkesrolle.

g) studenten viser manglende vilje eller evne til å endre uakseptabel adferd i samsvar med veiledning.

h) studenten viser truende eller krenkende atferd i studiesituasjonen.

§ 4.Vurderingskriterier for logoped-, musikkterapeut-, helse- og sosialfagutdanningene og tolkeutdanning i tegnspråk

En student er uskikket i utdanningene som nevnt i § 1 nr. 3 til og med 22, 25 og 27 dersom ett eller flere av følgende kriterier er oppfylt:

a) studenten viser manglende vilje eller evne til omsorg, forståelse og respekt for elever, pasienter, klienter eller brukere.

b) studenten viser manglende vilje eller evne til å samarbeide og til å etablere tillitsforhold og kommunisere med elever, pasienter, klienter, brukere, pårørende og samarbeidspartnere.

c) studenten viser truende eller krenkende atferd i studiesituasjonen.

d) studenten misbruker rusmidler eller tilegner seg medikamenter på ulovlig vis.

e) studenten har problemer av en slik art at han/hun fungerer svært dårlig i forhold til sine omgivelser.

f) studenten viser for liten grad av selvinnsikt i forbindelse med oppgaver i studiet og kommende yrkesrolle.

g) studenten viser uaktsomhet og uansvarlighet som kan medføre risiko for skade av elever, pasienter, klienter eller brukere.

h) studenten viser manglende vilje eller evne til å endre uakseptabel adferd i samsvar med veiledning.